Държавен вестник, бр. 8, 2014 г., стр. 129

БРОЙ  8	
Д Ъ Р Ж А В Е Н  В Е С Т Н И К 	
СТР.  129  
Този Протокол е съставен в град Москва 
на 18 декември 1970 г. в един екземпляр на 
руски език и ще бъде предаден за съхранение 
на депозитаря на Споразумението от 22 ок­
томври 1963 г., който ще разпрати копия от 
този Протокол на всички подписали го страни.
309
ПРОТОКОЛ
за изменение на Споразумението за много­
странните разплащания в преводни рубли 
и организацията на Международната банка 
за икономическо сътрудничество, както и на 
Устава на тази Банка
(Ратифициран с Указ № 258 на Държавния 
съвет на Народна република България на 26 
февруари 1979 г. – ДВ, бр. 18 от 1979 г. В сила 
за Република България от 20 януари 1981 г.)
Правителствата на Народна република 
България, Унгарската народна република, 
Социалистическа република Виетнам, Гер­
манската демократична република, Република 
Куба, Монголската народна република, Пол­
ската народна република, Социалистическа 
република Румъния, Съюза на Съветските 
социалистически републики и Чехословашката 
социалистическа република
с цел усъвършенстване на дейността на 
Международната банка за икономическо 
сътрудничество,
съгласно член ХV от Споразумението за 
многостранните разплащания в преводни 
рубли и организацията на Международната 
банка за икономическо сътрудничество от 
22 октомври 1963 г. и член 44 от Устава на 
Международната банка за икономическо съ­
трудничество, представляващ неразделна част 
от споменатото Споразумение,
се договориха за следното:
Член І
Да се направят следните изменения и 
допълнения в Споразумението за много­
странните разплащания в преводни рубли и 
организацията на Международната банка за 
икономическо сътрудничество:
1. Предпоследната алинея на член ІІ да се 
замени с алинеи със следното съдържание:
„Освен изброените по-горе функции Банка­
та може със собствени и привлечени средства 
да кредитира създаваните от страните – член­
ки на Банката, международни търговски ор­
ганизации, банки и други организации, както 
и банките на други страни, в съответствие с 
принципите и основните условия, определени 
от Съвета на Банката.
Банката може с ресурси, предоставяни от 
заинтересовани страни, да финансира създава­
ни от страните – членки на Банката, между­
народни икономически и други организации.“
2. Последните три алинеи на член ІІІ да се 
заменят с алинеи със следното съдържание:
„Размерът на уставния капитал на Банката 
може да бъде увеличен след получаване на 
съгласие от страните – членки на Банката, по 
предложение на Съвета на Банката.
Размерът на уставния капитал на Банката 
се увеличава при приемането на нова страна 
за член на Банката със сумата на дяловото є 
участие (квотата є) в този капитал. Сумата, 
начинът и сроковете за внасянето є се оп­
ределят от Съвета на Банката съгласувано с 
тази страна.
Банката има резервен капитал, срокът, 
размерът, целите и редът на образуване на 
който се определят от Съвета на Банката.
Банката може да има собствени специални 
фондове, които се създават по решение на 
Съвета на Банката.
Съгласно споразуменията, сключвани 
между заинтересованите страни и Банката, в 
Банката могат да бъдат създадени специални 
фондове за сметка на ресурси от тези страни.“
3. Член ІХ да получи следната редакция:
„Член ІХ
Международната банка за икономическо 
сътрудничество може да извършва разпла­
щания в преводни рубли със страни, които 
не са членове на Банката. Редът и условията 
на разплащанията се определят от Съвета на 
Банката по договореност със заинтересова­
ните страни.“
4. Член ХІ да получи следната редакция:
„Член ХІ
Международната банка за икономическо 
сътрудничество е юридическо лице. Банката 
се ползва с правоспособността, която е необ­
ходима за изпълняването на нейните функции 
и за постигане на целите є в съответствие с 
разпоредбите на това Споразумение и Устава 
на Банката.
Като международна организация Банката 
може да сключва международни споразумения.
Банката, както и представителите на стра­
ните в Съвета на Банката и длъжностните 
лица на Банката се ползват на територията на 
всяка страна – членка на Банката, с привиле­
гиите и имунитетите, които са необходими за 
изпълняването на функциите и за постигане 
на целите є, предвидени в това Споразумение 
и в Устава на Банката. Споменатите приви­
легии и имунитети се определят от Устава 
на Банката.
Банката може да отваря на територията 
на страната на нейното седалище, както и на 
територията на други страни, свои клонове, 
офиси и представителства. Отношенията меж­
ду Банката и страната на нейното седалище, 
нейните клонове, офиси и представителства 
се определят със съответни споразумения.“
5. Алинеи втора и трета от член ХІІІ да 
получат следната редакция: